સલમાન ખાનની પ્રથમ ફિલ્મ ભલે બીવી હો તો ઐસી હોય, પણ તેમને બૉલીવુડમાં ઓળખ અપાવનાર રાજશ્રી પ્રોડક્શનની ફિલ્મ મૈંને પ્યાર કિયા આજે 25 વર્ષની થઈ છે. આ ફિલ્મ સાથે જ તેઓ બૉલીવુડ અને ખાસ કરીને રાજશ્રી પ્રોડક્શનના ખાસ પાત્ર પ્રેમ તરીકે જાણીતા બની ગયાં. મૈંને પ્યાર કિયામાં તેમના પાત્રનું નામ પ્રેમ હતું અને તે પછીની ફિલ્મો હમ આપકે હૈં કૌન તથા હમ સાથ સાથ હૈંમાં પણ તેઓ પ્રેમ તરીકે જ લોકો સામે આવ્યાં. એટલુ જ નહીં, રાજશ્રીની આગામી ફિલ્મ પ્રેમ રતન ધન પાયોમાં પણ સલમાનના પાત્રનું નામ પ્રેમ જ છે.